Rèptil

Reptil (kèbân melata: sè ajhâlân semma' ka tana, è ḍâlem bhâsa Latèn "rèptans" artèna 'melata') iyâ arèya macemma kèbân sè anḍi' tolang tengnga (vèrtèbrata) sè adârâ cèllâp bân anḍi' sèssè' sè notopè kolè' bhâdhânna.Utoro, Eko & Tin Zulaeha. (2024). "My First Encyclopedia: Animalia Kingdom". Surakarta: Ziyad Visi Media. ISBN: 978-623-8595-06-8. Rèptilia iyâ rèya tetrapoda (kèbân sè anḍi' empa' soko) bân atellor sè bhâkal ana'en (èmbrio) sè ètotopè mèmbran amniotik. Satèya, rèptil bâḍâ è sakabbhina benua kajhâbâna benua Antartika.

Okorânna rèptil rèya acem-macem ḍâri sè okoranna ghun 1,6 cm (akanta tekko' kènnè', Sphaerodactylus ariasae) sampè' sè rajâna 6 mèter bân berrâ'en 1 ton (akanta bhâjâ aèng accèn, Crocodylus porosus). Kabânnya'an kèbân rèptil arèya kèbân ovipar (anḍi' budu' lèbân cara atellor) maskè bâḍâ pan-brâmpan spèsiès Squamata sè maso' kèbân vivipar (anḍi' budu' lèbân cara arèmbi'). Rèptil vivipar aberri' kakan bhâkal budu'en (janin) ngangghuy samacemma plasenta (tmoni) sè paḍâ'â bân kèbân mamalia. Èlmo sè è ḍâlemma ngajhâri pangatoan rèptil èsebbhut herpetologi.Gauthier, J.A.; Kluge, A.G.; Rowe, T. (1988). The Phylogeny and Classification of the Tetrapods. Cladistic: The WIlli Henning Socoety. 4 (2). doi: 10.1111/j.1096-0031.1988.tb00514.x

 Sarangana 
Klasifikasi otabâ kalompo'ânna kèbân rèptil iyâ rèya:

 Ordo Crocodilia – bhâjâ, kaiman, gavial, bân aligator): 23 spèsiès
 Ordo Sphenodontia – tuatara Selandia Baru): 2 spèsiès
 Ordo Squamata (kaddhâl, olar bân amphisbaenia ("Kaddhâl Cacèng")): ra-kèra 7.900 spèsiès
 Klad Testudinata – ra-kora (tamaso' ra-kora asli, pennyo, Labi-Labi, bân Tèrrapin) bân kèbân sè para' paḍâ'â bân ra-kora sè la pona.

Polana pan-brâmpan kèbân rèptil lèbbi semma' bi' mano' ètèmbhâng bân kèbân rèptil laènna (akanta bhâjâ sè lebbi semma' akaè' bi' mano' ètèmbhâng bi' kaddhâl), bânnya' ilmuan modèrn sè lebbi mèlè ka'angghuy mamaso' kèbân rèptilia ka ḍâlem kalompo' monofiletik bân mano' èpamaso'a kèya, sè satèya aèssè lebbi ḍâri 10.000 spèsiès.Laurin, M.; Reisz, R.R. (1995). "A reevaluation of early amniote phylogeny". Zoological Journal of the Linnean Society. 113 (2): 165–223. doi:10.1111/j.1096-3642.1995.tb00932.x.

 Onḍhâghân 
Taksonomi otabâ onḍhâgghânna kèbân rèptil mètorot Benton (2004) sè ngangghuy prinsip gh6aris èvolusi bân èpapolong bi' taksonomi Linneaes, iya rèya:

 Amniota
 Kellas Synapsida
 Ordo Pelycosauria
 Ordo Therapsida
 Kellas Mamalia
 Kelas Sauropsida
 Subkelas Anapsida
 Ordo Testudines (ra-kora bân pennyo)
 Subkelas Diapsida
 Ordo Araeoscelidia
 Ordo Younginiformes
 Infrakelas Ichthyosauria
 Infrakelas Lepidosauromorpha
 Superordo Sauropterygia
 Ordo Placodontia
 Ordo Nothosauroidea
 Ordo Plesiosauria
 Superordo Lepidosauria
 Ordo Sphenodontia (tuatara)
 Ordo Squamata (kaddhâl bân olar)
 Infrakelas Archosauromorpha
 Ordo Prolacertiformes
 Divisi Archosauria
 Subdivisi Crurotarsi
 Superordo Crocodylomorpha
 Ordo Crocodilia
 Ordo Phytosauria
 Ordo Rauisuchia
 Ordo Rynchosauria
 Subdivisi Avemetatarsalia
 Infradivisi Ornithodira
 Ordo Pterosauria
 Superordo Dinosauria
 Ordo Saurischia
 Kellas Aves
 Ordo Ornithischia

Sombher